БҚО-дағы тікұшақ апаты: 4 адам қаза тапты
"БҚО-дағы тікұшақ апаты: 4 адам қаза тапты" | "https://abai.kz/post/165579"
TITLE: БҚО-дағы тікұшақ апаты: 4 адам қаза тапты
URL: https://abai.kz/post/165579
META: "БҚО-дағы тікұшақ апаты: 4 адам қаза тапты" | "https://abai.kz/post/165579"
DATE: 24.02.2023
AUTHOR(s): Abai.kz
TOTAL WORDS: 100
TEXT: Қазақстанның төтенше жағдай министрлігі Батыс Қазақстан облысында тікұшақ апатынан қайтыс болғандардың аты-жөнін жариялады, деп хабарлады Halyq Uni . Қайтыс болғандардың арасында аға бортмеханик-нұсқаушы Сиязбек Андосов, ұшқыш-нұсқаушы Довлетбай Қанатов, жетекші инженер Жәрдем Досқалиев, екінші пилот Владимир Афанасьев бар. Айта кетейік, 23 ақпанда Батыс Қазақстан облысында апатты жағдайда қонған тікұшақта болған 4 адам қаза тауып, 2 адам зардап шекті. Азаматтық авиация комитетінің мәліметінше, бүгін БҚО-да «Қазавиақұтқару» АҚ тікұшағы апатты жағдайда қонуға мәжбүр болды. Оқиға Чапурино елді мекенінен 6 км қашықтықта болған. Сағат 15:50-де «ҚазТрансОйл» АҚ тапсырысы бойынша құбырды әуеден шолу үшін ұшып шыққан «Қазавиақұтқару» АҚ  Ми-8 тікұшағы жерге қатты екпінмен қонған. Abai.kz
